Diari Oficial de la Generalitat Valenciana


Sumari del DOGV 2608, del 19-10-1995 (1995/836462)

RESOLUCIÓ de 25 de setembre de 1995, del Rectorat de la Universitat de València, per la qual convoca a concurs públic una plaça de becari d'investigació en el Departament de Pediatria, Obstetrícia i Ginecologia
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2608

Data del DOGV
:   19-10-1995

Secció del DOGV
:   AUTORITATS I PERSONAL

Número del document
:   1995/836462


Data del document
:   25-09-1995

Organisme emissor
:   Universitat de València

Tipus de document
:   Resolució

RESOLUCIó de 25 de setembre de 1995, del Rectorat de la Universitat de València, per la qual convoca a concurs públic una plaça de becari d'investigació en el Departament de Pediatria, Obstetrícia i Ginecologia.   
Aquest Rectorat, fent ús de les competències que li atribueix l'article 4t de l'OM de 27 de març de 1986, i segons el que estableixen els estatuts d'aquesta universitat, convoca a concurs públic una plaça de becari d'investigació, d'acord amb les següents  
   
Bases de la convocatòria  
1. Títol del projecte: «Funció del sistema de la interleuquina-1 en la implantació humana. El receptor antagonista com a possible marcador implantatori», dirigit pel professor Carlos Simón Valles, del Departament de Pediatria, Obstetrícia i Ginecologia de la Facultat de Medicina i Odontologia.  
2. Nombre de places: 1.  
3. Perfil de la beca:  
3.1 Requisits:  
3.1.1 Títol de llicenciat en Ciències Biològiques, Farmàcia o Medicina.  
3.1.2 Alumne de tercer cicle (o compromís de matricular-se).   
3.2 Mèrits que es valoraran:   
3.2.1 Estada de més d'un any en centres estrangers.  
3.2.2 Anglès parlat.  
3.2.3 Treballs publicats sobre el sistema de la H-1 en la implantació humana.  
3.2.4 Treballs publicats sobre immunohistoquímica i cultiu cel·lular.  
3.3 Objectiu del becari: immunohistoquímica de la H-1 en endometri humà. Cultiu cel·lular de cèl·lules d'endometri humà.  
3.4 Condicions de la beca.  
3.4.1 Durada: 1 any prorrogable.  
3.4.2 Dotació: 110.000 PTA/mes brutes.  
3.4.3 Incompatibilitat amb qualsevol altra beca o ajuda finançada amb fons públics o privats, així com amb qualsevol sou o salari, excepte els contractes derivats de l'aplicació de l'article 11 de la Llei de Reforma Universitària (Llei 11/83 de 25 d'agost).  
3.4.4 Aquesta beca no estableix cap relació laboral ni contractual amb la Universitat de València, ni compromís quant a la posterior incorporació a la plantilla de la universitat.  
3.4.5 La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.  
4. Documentació: instància, certificat acadèmic detallat i currículum amb fotocòpia que justifique l'adequació al perfil proposat i els mèrits aportats.  
5. Termini de presentació de sol·licituds: les sol·licituds s'hauran de presentar en el Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al vicerrectorat d'Investigació.  
6. Procediment de selecció: les sol·licituds seran avaluades per un tribunal delegat a l'efecte per la Comissió d'Investigació, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta universitat el 28 de maig de 1993. Les decisions de caràcter científic no podran ser recorregudes.  
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.  
Contra aquesta resolució, que posa fi a la fia administrativa, es podrà presentar un recurs contenciós administratiu davant el Tribunal Superior de Justícia de la Comunitat Valenciana, prèvia comunicació a la Universitat de València, segons que estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptadors a partir de l'endemà de la data de publicació.  
València, 25 de setembre de 1995.- El vicerrector d'Investigació: Juli Peretó Magraner.